text: 62-årig varetægtsfængslet i surrogat på psykiatrisk hospital
  16 juni 2017 kl. 15.15
  Manden er sigtet for vold og trusler på livet med kniv mod en bekendt i Aabenraa.
  Syd- og Sønderjyllands Politi har fredag varetægtsfængslet en 62-årig fra Aabenraa i 14 dage. Det sker i surrogat på en psykiatrisk afdeling.
  - Det er en lægelig vurdering, at han ikke er rask nok til at være i et almindeligt arresthus, siger vagtchef ved Syd- og Sønderjyllands Politi, Ole Aamann, til TV SYD.
  De to var bekendte, og hændelsen skete i den sydlige del af Aabenraa.
  Ole Aamann, vagtchef, Syd- og Sønderjyllands Politi: "Det er en lægelig vurdering, at han ikke er rask nok til at være i et almindeligt arresthus."
  - Den 62-årige gerningsmand kommer hen til den 50-årige bekendtes bopæl. Her banker han på døren, og vifter med en kniv, da den bekendte åbner. Herefter går den 62-årige fra stedet, forklarer vagtchefen.
  Senere på dagen blev den 62-årige anholdt i Aabenraa, og fredag blev han fremstillet i grundlovsforhør.
  Varetægtsfængslet i surrogat på psykiatrisk afdeling #politidk https://t.co/hasWFo8zsl
  
  